sagorsarker/bangla-wikipedia huggingface dataset:
ভার্জিনিয়া ম্যাকেনা

ভার্জিনিয়া অ্যান ম্যাকেনা ওবিই (; জন্ম: ৭ জুন ১৯৩১) হলেন একজন ব্রিটিশ অভিনেত্রী। তিনি "আ টাউন লাইক অ্যালিস" (১৯৫৬) চলচ্চিত্রে অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন, এবং "কার্ভ হার নেম উইথ প্রাইড" (১৯৫৮) চলচ্চিত্রের অভিনয়ের জন্য আরেকটি বাফটা পুরস্কারের মনোনয়ন লাভ করেন। এছাড়া তিনি "বর্ন ফ্রি" (১৯৬৬) চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
ম্যাকেনা ১৯৩১ সালের ৭ই জুন লন্ডনের মেরিলবোনে জন্মগ্রহণ করেন। তিনি হেরনের গিল স্কুলে পড়াশুনা করেন। তিনি ছয় বছর দক্ষিণ আফ্রিকায় কাটিয়ে ১৪ বছর বয়সে পুনরায় এই স্কুলে ভর্তি হন। পরবর্তীতে তিনি লন্ডনের রয়্যাল আলবার্ট হল ভিত্তিক সেন্ট্রাল স্কুল অব স্পিচ অ্যান্ড ড্রামাতে পড়াশোনা করেন।
১৯ বছর বয়সী ম্যাকেনা ডান্ডি রিপার্টরি থিয়েটারে ছয় মাস ব্যয় করেন। তিনি লন্ডনের ওয়েস্ট এন্ড থিয়েটারের মঞ্চনাটকে কাজ করেন। তার অভিষেক ঘটে "পেনি ফর আ সং" নাটক দিয়ে। এরপর তিনি টেলিভিশনে জন গিলগুডের সাথে "উইন্টার্স টেল" এবং "শাউট অ্যালাউড সালভেশন"-এ অভিনয় করে সকলের নজর কাড়েন।
ম্যাকেনার অভিনীত প্রথম চলচ্চিত্র ছিল "দ্য সেকেন্ড মিসেস টাঙ্কোয়েরি" (১৯৫২)। একই বছর এরপর তিনি হাস্যরসাত্মক "ফাদার ডুয়িং ফাইন" (১৯৫২) চলচ্চিত্রে অভিনয় করেন। পরের বছর তিনি জনপ্রিয় যুদ্ধভিত্তিক চলচ্চিত্র "দ্য ক্রুয়েল সি" (১৯৫৩)-এ ছোট ভূমিকায় অভিনয় করেন এবং স্বল্প নির্মাণব্যয়ের হাস্যরসাত্মক চলচ্চিত্র "দি ওরাকল" (১৯৫৩)-এ আরেকটু বড় ভূমিকায় অভিনয় করেন। এছাড়া এই সময়ে তিনি মঞ্চে "দ্য রিভার লাইন" নাটকের জন্য ইতিবাচক পর্যালোচনা অর্জন করেন।
ম্যাকেনা ১৯৫৬ সালে যুদ্ধকালীন নাট্যধর্মী "আ টাউন লাইক অ্যালিস" ছবিতে পিটার ফিঞ্চের বিপরীতে অভিনয় করেন। ছবিটি বক্স অফিসে হিট হয়। ম্যাকেনা তার অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। প্রদর্শকদের ভোটে তিনি চতুর্থ জনপ্রিয় ব্রিটিশ তারকার খ্যাতি লাভ করেন।
১৯৫৭ সালে ম্যাকেনা অভিনেতা বিল ট্র্যাভার্সকে বিয়ে করেন। তাদের চার সন্তান রয়েছে, তন্মধ্যে একজন উইল ট্র্যাভার্স। বিল ১৯৯৪ সালে মৃত্যুবরণ করেন। তিনি অভিনেত্রী লিলি ট্র্যাভার্সের দাদী।
স্বামী ত্রিগুণাতীতানন্দ

স্বামী ত্রিগুণাতীতানন্দ বা সারদা মহারাজ (৩০ জানুয়ারি ১৮৬৫ – ১০ জানুয়ারি ১৯১৫) শ্রীরামকৃষ্ণ পরমহংসদেবের সন্ন্যাসী শিষ্যবর্গের অন্যতম। তার পূর্বাশ্রমের নাম ছিল সারদাপ্রসন্ন মিত্র। রামকৃষ্ণ মঠের বাংলা মাসিক পত্রিকা "উদ্বোধন" তার উদ্যোগে প্রথম প্রকাশিত হয়। পরে স্বামী বিবেকানন্দের উৎসাহে ১৯০২ খ্রীষ্টাব্দে তিনি আমেরিকা গমন করেন এবং সান ফ্রান্সিসকো কেন্দ্রের দায়িত্বভার গ্রহণ করেন। সান ফ্রান্সিসকোয় একটি নূতন ভবনের নির্মাণ (যা পরে "হিন্দু মন্দির" নামে খ্যাত হয়) তার উল্লেখযোগ্য অবদানসমূহের একটি। ১৯১৪ খ্রীষ্টাব্দের ২৭ ডিসেম্বর হিন্দু মন্দিরের বেদির উপর দাঁড়িয়ে রবিবাসরীয় প্রার্থনা করার সময় এক অপ্রকৃতিস্থ ব্যক্তির ছোঁড়া বোমার আঘাতে আহত হয়ে ১৯১৫ খ্রীষ্টাব্দের ১০ জানুয়ারি মৃত্যুবরণ করেন।
সারদাপ্রসন্ন মিত্রের জন্ম বেঙ্গল প্রেসিডেন্সির চব্বিশ পরগনা জেলার নাওরা গ্রামে তার মাতুলালয়ে। কলকাতার মেট্রোপলিটন ইনস্টিটিউশনের শ্যামবাজার শাখা থেকে এন্ট্রান্স পাশ করেন। স্কুলের প্রধান শিক্ষক শ্রীশ্রীরামকৃষ্ণকথামৃত'কার মহেন্দ্রনাথ গুপ্তের (শ্রীম) সঙ্গে তিনি দক্ষিণেশ্বরে শ্রীরামকৃষ্ণদেবের কাছে প্রথম যান। শ্রীরামকৃষ্ণের সংসারত্যাগী সন্তানগণের অন্যতম তিনি বরাহনগর মঠে সন্ন্যাসগ্রহণ করে ত্রিগুণাতীতানন্দ নামে আখ্যাত হন। তিনি ছিলেন স্বামী বিবেকানন্দের প্রিয় গুরুভাই।
মেনহাজ হুদা

মেনহাজ হুদা (জন্ম ২০ মার্চ ১৯৬৭) একজন বাংলাদেশি বংশোদ্ভুত ব্রিটিশ চলচ্চিত্র ও টেলিভিশন পরিচালক। টেলিভিশন ফিল্ম "কিডাল্টহুড" প্রযোজনা ও পরিচালনা করার জন্য তিনি বিখ্যাত।
মেনহাজ হুদা ১৯৯৩ সালে প্রথম "হিপনোসিস" নামক একটি টেলিভিশন সিরিজ পরিচালনা করেন। ১৯৯৯ সালে তিনি "জাম্প বয়" পরিচালনা করেন এবং এই কাজের জন্য 'শ্রেষ্ঠ পূর্ণদৈর্ঘ্য চলচ্চিত্র' বিভাগে মিডিয়াওয়েভ পুরস্কার অর্জন করেন।
অন্যান্য প্রযোজনা কর্মের মধ্যে উল্লেখযোগ্য হচ্ছে- "কুইয়ার এজ ফোক ২", "ইজ হ্যারি অন দ্য বোট?", "মারফি'জ ল", "মার্ডার ইন মাইন্ড", "দ্য বিল", "ব্লু মার্ডার" এবং "হলবাই ব্লু"।
মেনহাজ হুদা টেলিভিশন ফিল্ম "কিডাল্টহুড" এবং "ওয়েস্ট ১০ লন্ডন" প্রযোজনা ও পরিচালনা করেন। ফিল্ম দুটির লেখক নোয়েল ক্লার্ক। মেনহাজ হুদা ২০০৬ সালে ব্রিটিশ ইন্ডিপেন্ডেন্ট চলচ্চিত্র উৎসবে 'ডগলাস হিকক্স পুরস্কার' লাভ করেন।
তার ভৌতিক চলচ্চিত্র "কামডাউন"। এতে অভিনয় করেন মার্টিন কম্পটসন, অ্যাডাম ডিকন, জিওফ বেল, রেড ম্যাড্রেল, ডুয়েইন হেনরিসহ আরো অনেকে। চলচ্চিত্রটি ২০১০ সালে লন্ডনে মুক্তি পায়। কিডাল্টহুডের পরবর্তী সংস্করণ "এভরিহোয়ার অ্যান্ড নোহোয়ার" ২০১১ সালে মুক্তি পায়।
পেননা নদী

পেননা (এছাড়াও " পেননার ", " পেননের ", " পেননারু " বা উত্তর " পিনাকিনি " হিসাবে পরিচিত) দক্ষিণ ভারতের একটি নদী। পেননা কর্ণাটক রাজ্যের চিকাবাল্লাপুর জেলার নন্দী পর্বতমালায় উৎপন্ন হয়েছে এবং উত্তর ও পূর্বে প্রবাহিত হয়ে কর্ণাটক ও অন্ধ্রপ্রদেশ রাজ্য অতিক্রম করে বঙ্গোপসাগরে পড়েছে। এটি ৫৯৭ কিলোমিটার (৩৭১ মাইল) দীর্ঘ। নদীটির ৫৫,২১৩ বর্গ কিমি এলাকা জুড়ে নিষ্কাশন খাত রয়েছে। যা কর্ণাটক রাজ্যে ৬,৯৩৭ বর্গ কিমি এবং অন্ধ্রপ্রদেশে ৪৮,২৭৬ বর্গ কিমি ব্যাপি বিস্তৃত। নদী অববাহিকা পূর্বঘাটের বৃষ্টি ছায়া অঞ্চলে অবস্থিত এবং এই নদী অববাহিকা অঞ্চলে বছরে গড় বৃষ্টিপাত হয় ৫০০ মিমি।
পেননা নদীতে বেশ কয়েকটি উৎস ও মুখ রয়েছে। প্রধান শাখাটি কর্ণাটকের নন্দী পাহাড়ে উৎপন্ন হয়ে উত্তর পূর্ব দিকে কয়েকটি পাহাড় ও সমভূমির মধ্য দিয়ে প্রবাহিত হয়ে ৫৯৭ কিলোমিটার পথ অতিক্রম করে অন্ধ্রপ্রদেশের নেল্লোর জেলায় বঙ্গোপসাগরে মিলিত হয়েছে। এটি একটি মৌসুমী নদী। নদীটির জলের প্রধান উৎস বৃষ্টির জল। এটি শুষ্ক সময়ে ছোট প্রবাহের মত দেখায়। পেননা নদীর প্রধান উপনদী উত্তর দিক থেকে জয়মঙ্গলী, কুন্দেরু এবং সাগিলেরু; দক্ষিণ দিক থেকে চিত্রবতী, পাপগানি এবং চেইয়েরু। 
পেননা নদী ১৩.৫৫ ডিগ্রি উত্তর ৭৭.৬০ ডিগ্রি পূর্বে কর্ণাটকের চিকাবাল্লপুরের দক্ষিণ পশ্চিমে চেন্নাকেশব পর্বতশ্রেণীর নন্দী পাহাড় থেকে উৎপন্ন। এটি তার উৎস থেকে উত্তর-পশ্চিম দিকে প্রবাহিত হয়েছে। এটি মারলুর এর মত শহরগুলির কাছ দিয়ে বয়ে গেছে। এটি অনন্তপুর জেলা দিয়ে অন্ধ্রপ্রদেশে রাজ্যে প্রবেশ করার আগে কর্ণাটকের কোলার ও তুমকুর জেলার মধ্যে দিয়ে উত্তর দিকে ৪৮ কিলোমিটার প্রবাহিত হয়েছে।
৬৯ কি.মি. প্রবাহের পর পেননা নদীর সঙ্গে কুমুদাবতী নদী মিলিত হয়। ৮২ কিলোমিটার চলার পর অনন্তপুর জেলার হিন্দুপুর শহরের কাছে পেননা নদীর সাথে জয়মঙ্গলী নদী মিলিত হয়। জয়মঙ্গলী নদী তুমকুর জেলায় উৎপন্ন হয়ে উত্তর-পূর্ব দিকে ৭৭ কিলোমিটার পথ অতিক্রম করে পেননা নদীর বাম তীরে পড়েছে। জয়মঙ্গলী নদীর সম্মিলন থেকে পরবর্তী ১৪৬ কিলোমিটারের জন্য পেননা প্রায় উত্তর দিকে প্রবাহিত হয়েছে।
অনন্তপুর জেলায় ৬৭কিলোমিটার পথ চলার পর, পেননা নদী তার উৎস থেকে ১১৫ কিলোমিটার দূরে তুমকুর জেলার পাভাগাডা তালুকে প্রবেশ করার মাধ্যমে পুনরায় কর্ণাটকে প্রবাহিত হওয়া শুরু করে। তুমকুর জেলায় ১৩ কিলোমিটার পথ চলার পর, উৎস থেকে ১২৮ কিলোমিটার দূরে, এটি আবার অন্ধ্রপ্রদেশে প্রবেশ করে অনন্তপুর জেলার কল্যাণদুর্গ তালুকে এসে। পেননা আহাবীলামের এসে পেননা পূর্বদিকে প্রবাহিত হতে শুরু ক'রে মারুতি ও কট্রিমলা সংরক্ষিত বন এবং তাডিপত্রীর মতো নগরের কাছ দিয়ে প্রবাহিত হয়েছে।
দানিয়েল ওর্তেগা

হোসে দানিয়েল ওর্তেগা সাবেদ্রা (; ১১ নভে., ১৯৪৫) হলেন একজন নিকারাগুয়ান রাজনৈতিক নেতা, যিনি ২০১৭ খ্রিস্টাব্দ থেকে নিকারাগুয়ার রাষ্ট্রপতি হিসেবে দায়িত্ব পালন করছেন। এর আগে ১৯৭৯ থেকে ১৯৯০ সাল পর্যন্ত তিনি নিকারাগুয়ার অন্যতম নেতা ছিলেন এবং জুন্তা'(junta)–এর প্রধান (১৯৭৯-১৯৮৫) ও রাষ্ট্রপতি (১৯৮৫–১৯৯০) হিসাবে তিনি দায়িত্ব পালন করেন। "সান্দিনিস্তা ন্যাশনাল লিবারেশন ফ্রন্ট" (স্পেনীয় ভাষায় : "Frente Sandinista de Liberación Nacional) বা FSLN" এর একজন নেতা হিসেবে তিনি নিকারাগুয়া জুড়ে বামপন্থী সংস্কার বাস্তবায়ন করেন।
একটি নিম্ন শ্রমিক পরিবারে জন্মগ্রহণ করে ছোটবেলা থেকেই নিকারাগুয়ার স্বৈরশাসক আন্নাস্তাসিও দেবীর বিরোধিতা করতেন। পরবর্তীতে তিনি সরকারবিরোধী আন্দোলনের সাথে যুক্ত হন। ১৯৬৩ সালে ছাত্র হিসাবে সান্দিনিস্তাজে যোগদানের পর ১৯৬৭ সালে ওর্তাগা 'শহুরে প্রতিরোধ কার্যকলাপে' ("urban resistance activity") জড়িয়ে পড়েন এবং বেশ কয়েকবার গ্রেপ্তার হন। ১৯৭৪ সালে মুক্তি পাওয়ার পর তিনি কিউবায় নির্বাসিত হন এবং সপখানে ফিদেল কাস্ত্রোর মার্ক্সবাদ-লেনিনবাদ সরকারের নিকট থেকে গেরিলা যুদ্ধের প্রশিক্ষণ নেন।
২০২১ সালের নভেম্বরে ওর্তেগা সুপ্রিম ইলেক্টোরাল কাউন্সিল কর্তৃক প্রকাশিত প্রথম আংশিক দাপ্তরিক ফলাফল অনুসারে ৭৫% ভোট নিয়ে চতুর্থ পাঁচ বছরের মেয়াদে পুনরায় নির্বাচিত হন।
তীর্থযাত্রা

তীর্থযাত্রা নৈতিক অথবা আধ্যাত্মিক তাৎপর্য অনুসন্ধানের যাত্রা। সাধারণত, এটি মঠ বা ব্যক্তির আস্থা এবং ধর্মবিশ্বাসের গুরুত্বের স্থানের জন্য যাত্রা, যদিও কখনও কখনও এটি কারো ব্যক্তিগত বিশ্বাসের মধ্যে রূপক যাত্রা হতে পারে। অনেক ধর্ম কোন বিশেষ জায়গাগুলিতে আধ্যাত্মিক গুরুত্ব সংযুক্ত করে: প্রতিষ্ঠাতা বা সন্তের জন্ম বা মৃত্যুর স্থান, বা তাদের "অন্তরাত্মার আহবান" বা আধ্যাত্মিক জাগরণের স্থান বা পরমাত্মার সাথে তাদের সংযোগ (চাক্ষুষ বা মৌখিক) স্থান যেখানে অলৌকিকতা সঞ্চালিত বা সাক্ষী, বা যেখানে একজন দেবতা বাস করেন বা "উপস্থিতি ছিল", বা বিশেষ আধ্যাত্মিক ক্ষমতা দেখা যায় এরকম যে কোন স্থান । এই ধরনের স্থানগুলিতে কোন মঠ অথবা মন্দির স্মারক আকারে রাখা যেতে পারে যা ভক্তদের নিজেদের আধ্যাত্মিক উপকারের জন্য দর্শনে উত্সাহিত করা হয়ঃ আরোগ্য লাভ বা প্রশ্নের উত্তর দেওয়া বা অন্য কোন আধ্যাত্মিক উপকার লাভ করা। এমন ব্যক্তি যিনি এরকম একটি যাত্রা করেন তাকে তীর্থযাত্রী বলা হয়। একজন সাধারণ মানুষের অভিজ্ঞতা হিসাবে, তীর্থযাত্রা ওয়ালেস ক্লিফট এবং জিন ডালবি ক্লিফটের দ্বারা একটি জুঞ্জিয়ান আর্কটাইপ হিসেবে প্রস্তাব করা হয়েছে।
পবিত্র ভূমি ইব্রাহিমীয় ধর্মের ইহুদীধর্ম, খ্রিষ্টধর্ম এবং ইসলাম ধর্মের তীর্থযারার জন্য একটি কেন্দ্রবিন্দু হিসাবে কাজ করে । ২০১১ সালে স্টকহোম ইউনিভার্সিটির গবেষণার মতে, এই তীর্থযাত্রীরা তাদের বিশ্বাসের প্রাকৃত প্রকাশ দেখার ও স্পর্শ পাবার জন্য পবিত্র ভূমি পরিদর্শন করে এবং সমষ্টিগত উদ্দীপনার সঙ্গে পবিত্র অনুষঙ্গে তাদের বিশ্বাসকে নিশ্চিত করতে এবং পবিত্র ভূখণ্ডের সঙ্গে ব্যক্তিগতভাবে সংযোগ স্থাপন করতে।
দাশগুপ্ত

দাশগুপ্ত/দাশশর্মা (উচ্চারণ: ) বঙ্গ বা বাংলার স্থানীয় হিন্দু বাঙালি বৈদ্য জাতির একটি বংশ পদবী। বৈদ্যরা আয়ুর্বেদ চর্চাকারীদের একটি বিশেষ অংশ যারা বহু পূর্বে বাংলায় একটি স্বতন্ত্র চিকিৎসক জাতি-গোষ্ঠীতে রূপান্তরিত হয়েছিলেন।
২০১৪ র সমীক্ষা অনুযায়ী দাশগুপ্ত পদবী ধারকদের মধ্যে ৬২.২% ভারত এর এবং ২৮.৯% বাংলাদেশ এর বাসিন্দা। এঁদের উপস্থিতি নিম্নোক্ত রাজ্য ও কেন্দ্রশাসিত অঞ্চলে জাতীয় গড়ের চেয়ে বেশি দেখা যায়:
রবার্ট প্রেস্টন (অভিনেতা)

রবার্ট প্রেস্টন মেসার্ভি (ইংরেজি: Robert Preston Meservey; জন্ম: ৮ই জুন ১৯১৮ - ২১শে মার্চ ১৯৮৭) ছিলেন একজন একজন মার্কিন অভিনেতা। তিনি সঙ্গীতনাট্য "দ্য মিউজিক ম্যান" (১৯৫৮) ও এর "চলচ্চিত্রায়নে" (১৯৬২) প্রফেসর হ্যারল্ড হিল চরিত্রে অভিনয়ের জন্য সর্বাধিক পরিচিত। এই সঙ্গীতনাট্যে অভিনয়ের জন্য তিনি শ্রেষ্ঠ অভিনেতা বিভাগে টনি পুরস্কার লাভ করেন এবং চলচ্চিত্রে অভিনয়ের জন্য সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। "আই ডু! আই ডু!" (১৯৬৫) সঙ্গীতনাট্যে অভিনয়ের জন্য তিনি ১৯৬৭ সালে আরেকটি টনি পুরস্কার লাভ করেন। ১৯৮২ সালে "ভিক্টর/ভিক্টোরিয়া" চলচ্চিত্রে ক্যারল "টডি" টড চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
প্রেস্টন ১৯১৮ সালের ৮ই জুন ম্যাসাচুসেট্‌সের নিউটনে জন্মগ্রহণ করেন। তার পিতা ফ্রাংক ওয়েস্লি মেসার্ভি (১৮৯৯-১৯৯৬) আমেরিকান এক্সপ্রেসের কেরানি এবং মাতা রুথ এল. (জন্ম: রিয়া, ১৮৯৫-১৯৭৩) একজন গার্মেন্টস কর্মী ছিলেন। প্রেস্টন লস অ্যাঞ্জেলেসের আব্রাহাম লিংকন হাই স্কুলে পড়াশুনা করেন এবং পরে পাসাডেনা কমিউনিটি প্লেহাউজে অভিনয় বিষয়ে পাঠ গ্রহণ করেন।
প্রেস্টন সঙ্গীতনাট্য "দ্য মিউজিক ম্যান" (১৯৫৮)-এ প্রফেসর হ্যারল্ড হিল চরিত্রে অভিনয়ের জন্য শ্রেষ্ঠ অভিনেতা বিভাগে টনি পুরস্কার লাভ করেন। পরবর্তী কালে ১৯৬২ সালে মেরেডিথ উইলসনের পরিচালনায় এই নাটকের "চলচ্চিত্রায়নে" অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৬৫ সালে "আই ডু! আই ডু!" সঙ্গীতনাট্যের প্রধান দুটি চরিত্রের একটিতে অভিনয় করেন। অপর চরিত্রটিতে অভিনয় করেছিলেন ম্যারি মার্টিন। এই নাটকে তার অভিনয়ের জন্য তিনি ১৯৬৭ সালে দ্বিতীয়বারের মত টনি পুরস্কার লাভ করেন।
১৯৭০-এর দশকে তার অভিনীত উল্লেখযোগ্য চলচ্চিত্র ভূমিকাসমূহ হল স্যাম পেকিনপাহের "জুনিয়র বোনার" (১৯৭২)-এ এইস বোনার, "সেমি-টাফ" (১৯৭৭)-এ "বিগ এড" বুকম্যান এবং ব্লেক এডওয়ার্ডসের হলিউডের বিদ্রূপাত্মক "এস.ও.বি." (১৯৮১)-এ ডক্টর আরভিং ফাইনগার্টেন। গায়কীর জন্য পরিচিত না হলেও প্রেস্টন কয়েকটি সঙ্গীতধর্মী চলচ্চিত্রে অভিনয় করেছেন, সেগুলো হল "মেম" (১৯৭৪) ও "ভিক্টর/ভিক্টোরিয়া" (১৯৮২)। "ভিক্টর/ভিক্টরিয়া" চলচ্চিত্রে ক্যারল "টডি" টড চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত সর্বশেষ চলচ্চিত্র হল "দ্য লাস্ট স্টারফাইটার" (১৯৮৪)। এতে তিনি সেঞ্চুয়ারি নামে একজন আন্তর্নক্ষত্রিয় মিলিটারি সংগ্রাহক চরিত্রে অভিনয় করেন। তার অভিনীত শেষ কাজ ছিল টেলিভিশন চলচ্চিত্র "আউটরেজ!" (১৯৮৬)।
সাদুল্লাপুর বহুমুখী পাইলট মডেল উচ্চ বিদ্যালয়

সাদুল্লাপুর বহুমুখী পাইলট মডেল উচ্চ বিদ্যালয় বাংলাদেশের রংপুর বিভাগের গাইবান্ধা জেলার সাদুল্লাপুর উপজেলার অবস্থিত উচ্চ বিদ্যালয়।
১৯১৮ সালে ৬ দশমিক ৬৬ একর জমির উপর প্রতিষ্ঠিত বিদ্যালয়টি বর্তমানে ৫.৪৮ একর জমির উপর অবস্থিত। বিদ্যালয়টিতে বর্তমানে ১০ কক্ষবিশিষ্ট একটি দ্বিতল ভবন, ৮ কক্ষবিশিষ্ট একতলা ভবন, ৬ কক্ষবিশিষ্ট আধা-পাকা ভবন রয়েছে। এছাড়াও রয়েছে একটি কম্পিউটার ল্যাব, বিজ্ঞানাগার ও গ্রন্থাগার। বিদ্যালয় প্রাঙ্গনে খেলার মাঠ ও সংলগ্ন একটি পুকুর রয়েছে।
চামোলি জেলা

চামোলি জেলা () ভারতের উত্তরাখণ্ড রাজ্যের দ্বিতীয় বৃহত্তম জেলা। এটি উত্তরে তিব্বত অঞ্চল, উত্তরাখণ্ডের পিথোরাগড় এবং বাগেশ্বর জেলা দ্বারা পূর্বে, দক্ষিণে আলমোড়া, দক্ষিণ-পশ্চিমে গাড়োয়াল, পশ্চিমে রুদ্রপ্রয়াগ এবং উত্তর-পশ্চিমে উত্তরকাশি জেলা দ্বারা সীমাবদ্ধ। জেলার প্রশাসনিক সদর দপ্তরটি গোপেশ্বর। চামোলিতে তীর্থযাত্রী এবং পর্যটকদের আগ্রহের গন্তব্যস্থল রয়েছে। বদ্রিনাথ, হেমকুন্ড সাহেব, ভ্যালি অফ ফ্লাওয়ারস ও অউলি। চামোলি "চিপকো আন্দোলন" এর জন্মস্থানও । চামোলির প্রাকৃতিক দর্শন তাকে সবচেয়ে দর্শনীয় বলে প্রমাণিত করেছে কোন দৃশ্য, উপত্যকা, জলপ্রান্ত, ফুলের প্রজাতি, চমকপ্রদ ভূ-মৃত্তিকা বা জলবায়ু বিভিন্নতায়। জেলাটির ভোটিয়ারা জাতিগত গোষ্ঠী যারা হিন্দুধর্মকে অনুসরণ করে।
চামোলি জেলার অন্তর্ভুক্ত অঞ্চলটি ১৯৬০ সাল পর্যন্ত কুমায়ূনের পৌরি গাড়োয়াল জেলার একটি অংশ গঠন করে। এটি হিমালয় পর্বতমালার তিনটি বিভাগের একটিতে, গাড়োয়ালের উত্তর-পূর্বাঞ্চলীয় কোণে অবস্থিত এবং প্রাচীনতম বই যেমন বাহিরগিরিতে বর্ণিত কেন্দ্রীয় বা মধ্য-হিমালয়ে তুষারময় সীমানায় অবস্থিত।
২০১১ সালের আদমশুমারি অনুযায়ী, চামোলী জেলার জনসংখ্যা ৩৯১,১১৪ জন, মালদ্বীপ জাতির প্রায় সমান। এটির ভারতের ৫৫৯ তম স্থান (মোট ৬৪০টির মধ্যে) । জেলাটির প্রতি বর্গ কিলোমিটারে (১৩০ / বর্গ মাইল) প্রতি জন লোকের জনসংখ্যার ঘনত্ব রয়েছে। . ২০০১-২০১১ দশকে এর জনসংখ্যা বৃদ্ধির হার ছিল ৫.৬%। চামোলিতে ১০০০ জন পুরুষের জন্য ১০২১ জন নারী লিঙ্গ অনুপাত রয়েছে, এবং সাক্ষরতার হার ৮৩.৪৮%
চামোলি জেলা বিভিন্ন গুরুত্বপূর্ণ নদী এবং তাদের উপনদী দ্বারা আড়াড়িভাবে বিভক্ত। অলকানন্দা, ২২৯ কিলোমিটার দূরত্ব অতিক্রম করে দেবপ্রয়াগে ভাগীরথীর সাথে মিলিত হওয়ার আগে এবং গঙ্গা গঠিত হবার পূর্বে, এটি প্রধান নদী। অলকানন্দা বালাকুন শিখরের নিচে ৩৬৪১ মিটার উচ্চতায় বদ্রিনাথের থেকে ১৬ কিমি উচ্চে ভাগীরথী খড়ক ও সতোপন্থের দুটি হিমবাহ বিন্যাসে উৎপন্ন হয়েছে। হিমবাহ দুটি (৭১৪০ মিটার) উচ্চতায় চৌখাম্বা পূর্বাঞ্চলীয় ঢালগুলি, বদ্রিনাথ শিখর এবং তার পার্শ্ববর্তী শিখর থেকে উত্থিত হয়। এই শিখরসমূহ পশ্চিমে গঙ্গোত্রী গ্রুপ হিমবাহকে পৃথক করে। অলকানন্দা উপত্যকার প্রধান অংশ চামোলি জেলায় পড়ে। তার উৎস থেকে হালাং পর্যন্ত (৫৮  কিমি), উপত্যকা উচ্চ অলকানন্দা উপত্যকা হিসাবে গণ্য করা হয়। এলাকাটির অবশিষ্ট অংশ নিম্নমুখী অলকানন্দা উপত্যকা নামে পরিচিত। তার উৎস থেকে প্রবাহিত হবার সময়, নদীটি অলকাপুরি পর্বতের ঢালগুলির মধ্যে একটি সংকীর্ণ গভীর গিরিখাত দিয়ে প্রবাহিত হয়, যা থেকে তার নামটি হয়। গতিপথ বরাবর এর সমস্ত উপনদী এতে নিঃসৃত হয়।
আদমপুর বায়ু সেনা ঘাঁটি

আদমপুর বায়ু সেনা ঘাঁটি বা আদমপুর এয়ার ফোর্স স্টেশন হল ভারতের উত্তরাঞ্চলে জলন্ধর জেলার আদমপুর শহরে অবস্থিত একটি বায়ু সেনা ঘাঁটি। এটি জলন্ধর-হোশিয়ারপুর প্রধান মহাসড়কের পাশে পাঞ্জাবের জলন্ধর শহরের ২৩ কিলোমিটার উত্তর-পূর্বে অবস্থিত। এটি ভারতের দ্বিতীয় বৃহত্তম সামরিক বিমানবন্দর। এটি ভারত-পাক সীমান্তের ১০০ কিলোমিটারের মধ্যে অবস্থিত এবং ৪৭ নং স্কোয়াড্রন আইএএফ এবং ২২৩ নং স্কোয়াড্রন আইএএফ-এর ঘাঁটি।
জলন্ধরের আদমপুর খুব পুরানো বায়ু সেনা ঘাঁটি। এই বায়ু সেনা ঘাঁটি বা এয়ার ফোর্স বেস ১৯৬৫ সালের ভারত-পাকিস্তান যুদ্ধে গুরুত্বপূর্ণ ভূমিকা পালন করেছিল। ৬ই সেপ্টেম্বর, ১৯৬৫ সালে, পাকিস্তানি বিমানবাহিনী ভারতের পাঞ্জাব রাজ্যের পাঠানকোট বায়ুসেনা ঘাঁটি , হেলভারা বায়ুসেনা ঘাঁটি এবং আদমপুর বায়ুসেনা ঘাঁটি আক্রমণ করে। হেলভারা ও আদমপুর আক্রমণ ব্যর্থ হয় এবং আদমপুর পর্যন্ত পৌঁছানোর আগেই আক্রমণকারীরা ফিরে যায়।
১৯৬৫ সালের ৭ই সেপ্টেম্বর পিএএফ কর্তৃক তিনটি ভারতীয় বিমানঘাঁটিতে (হেলভারা, পাঠানকোট ও আদমপুর) ১৩৫ জন বিশেষ পরিষেবাগ্রুপ (এসএসজি) প্যারা কমান্ডোকে, প্যারাস্যুট দ্বারা নামায়। এই সাহসী প্রচেষ্টা একটি "চরম দুর্দশা" বলে প্রমাণিত হয়েছে। কেবলমাত্র দশজন কমান্ডো পাকিস্তানে ফিরে যেতে সক্ষম হয়েছিল, অবশিষ্টরা (একজন অপারেশন কমান্ডার মেজর খালিদ বাট সহ) যুদ্ধবন্দী হিসাবে ধরা পড়ে। আদমপুরে এই পাকিস্তানি সৈন্যরা আবাসিক বা বসতি এলাকাগুলোতে অবতরণ করেছিল, সেখানে তারা গ্রামবাসীরা কাছে ধরা পড়ে এবং পুলিশের কাছে হস্তান্তরিত হয়। 
১৯৭১ সালের ৩রা ডিসেম্বর "অপারেশন চেঙ্গিস খান" দিয়ে পশ্চিম ফ্রন্টে ভারত-পাকিস্তান যুদ্ধ শুরু হয়। পাকিস্তানি সেনা পাঠানকোটের বায়ু সেনা ঘাঁটিতে আঘাত হানে এবং রানওয়ে ব্যাপকভাবে ক্ষতিগ্রস্ত হয়। পাঠানকোনকে ঘিরে নেয় জলন্ধরের আদমপুর এএফএস থেকে আসা সৈন্য, এবং প্রথম আঘাতের পর স্থল কর্মীরা রানওয়ে মেরামত করে দেয়। 
১৯৯৯ সালের মার্চে কার্গিল যুদ্ধের সময় জলন্ধরের আদমপুর এএফএস থেকে মিরাজ যুদ্ধ বিমানের ৭ নং স্কোয়াড্রন টাইগারহিল, মুন্থো ধালো এবং টোলোলিং আক্রমণ করেছিল।
আদমপুর বায়ু সেনা ঘাঁটি পুরোনো বি/ইউবি বিমানবহর সম্পূর্নভাবে মেরামত করে এখন মিগ-২৯ইউপিজি বিমান পরিচালনা করে।
আদমপুর বায়ু সেনা ঘাঁটির রানওয়েটি ২,৭৫৫ মিটার বা ৯,০৩৯ ফুট দীর্ঘ। রানওয়েটি আস্ফাল্ট দ্বারা নির্মিত।
ভারতের বিমানবন্দর কর্তৃপক্ষ ₹১৮ কোটি খরচ করে জলন্ধরের কান্ডোলা এবং দামুন্ডা গ্রামে আদমপুর সামরিক বিমান ঘাঁটির কাছে আদমপুর বেসামরিক বিমানবন্দর নির্মাণ করেছে বাণিজ্যিক বেসামরিক বিমান চলাচল সহজতর করার জন্য। ভারতীয় বিমান বাহিনীর থেকে অনাপত্তি শংসাপত্র প্রাপ্তির পর এএআই কর্তৃক ৫০ একর জমির প্রস্তাবিত স্থানের পরীক্ষা করার পর কেন্দ্রীয় সরকার ২০১৫ সালের জুলাই মাসে জলন্ধরের আদমপুরে বেসামরিক বিমানবন্দর স্থাপনের জন্য প্রযুক্তিগত সম্ভাব্যতা প্রস্তাবটি অনুমোদন করেছে। বিমানবন্দর থেকে বাণিজ্যিক উড়ান ১ মে ২০১৮ সাল থেকে শুরু হয়েছে। স্পাইসজেট ভারত সরকারের "উড়ান" প্রকল্পে আঞ্চলিক সংযোগ পরিষেবা বা রিজিওনাল কানেক্টিভিটি সার্ভিস (আরসিএস) এর অধীনে কাজ শুরু করেছে।
ভয়েচেখ শ্টেন্সনে

ভয়েচেখ তমাস শ্টেন্সনে, (; জন্ম: ১৮ এপ্রিল ১৯৯০) হচ্ছেন পোল্যান্ডের একজন পেশাদার ফুটবলার, যিনি লা লিগা ক্লাব ফুটবল ক্লাব বার্সেলোনা এবং পোল্যান্ড জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
আর্সেনাল
জুভেন্টাস
থিয়াগো চোনেক

থিয়াগো রাঙ্গেল চোনেক (, ; জন্ম: ২১ এপ্রিল ১৯৮৬) হচ্ছেন ব্রাজিলে জন্মগ্রহণকারী পোল্যান্ডের একজন পেশাদার ফুটবলার, যিনি ইতালীয় ক্লাব এসপিএএল এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
জোগিয়েলোনিয়া বিয়াওলস্টক
ইয়ান বেদনারেক

ইয়ান বেদনারেক (; জন্ম: ১২ এপ্রিল ১৯৯৬) হলেন পোল্যান্ডের একজন পেশাদার ফুটবলার, যিনি ইংরেজ ক্লাব ক্লাব সাউথহ্যাম্পটন ফুটবল ক্লাব এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
আগাট্টি বিমানবন্দর

আগাট্টি বিমানবন্দর (আইএটিএ: এজিএক্স, আইসিএও: ভিওএটি) ভারতের কেন্দ্র শাসিত অঞ্চল লাক্ষাদ্বীপের আগাট্টি দ্বীপের দক্ষিণে অবস্থিত একটি বিমানবন্দর। এটি লাক্ষা দ্বীপপুঞ্জের একমাত্র বিমানবন্দর, যা ভারতের পশ্চিম উপকূলে অবস্থিত। এটি একটি ছোট বিমানবন্দর।
১৯৮৭-৮৮ সালে ডরনিয়ার ২২৮ উড়োজাহাজ পরিচালনা করার জন্য বিমানবন্দরটি নির্মিত হয়েছিল এবং ১৬ই এপ্রিল ১৯৮৮ সালে এটির উদ্বোধন করা হয়েছিল। প্রাথমিকভাবে, টার্মিনালটি একটি সামান্য অস্থায়ী কাঠামোর ওপর শুরু হয়েছিল। টার্মিনাল ভবন, এয়ার ট্রাফিক কন্ট্রোল টাওয়ার এবং সম্পর্কিত কাঠামো নির্মাণ ২০০৬ সালে শুরু হয়। তবে, রানওয়ে ও বেসিক স্ট্রিপের প্রস্তাবিত সম্প্রসারণের কারণে টার্মিনাল ভবন নির্মাণ মাঝপথেই বন্ধ করা হয়। ২৪শে সেপ্টেম্বর ২০১০ সালে এটিআর ৪২ বিমান চালিয়ে এয়ার ইন্ডিয়া রিজিওনাল নামে একটি বিমানসংস্থা কোচির সাথে আগাট্টির সংযোগ স্থাপন করে। নভেম্বর ২০১০ সালে বিমানবন্দরের রানওয়ের পুনরুজ্জীবন সম্পূর্ণ হয়। 
আগাট্টি বিমানবন্দরটি ১৮.৫৬ হেক্টর (৪৫.৯ একর) জুড়ে বিস্তৃত। বিমানবন্দরটিতে ০৪/২২ অবস্থানে, ১,২০৪ মিটার লম্বা এবং ৩০ মিটার চওড়া একটি পিচ রানওয়ে রয়েছে এবং এর টার্মিনাল ভবনটি একই সময়ে সর্বোচ্চ ৫০ জন যাত্রীকে পরিচালনা করতে পারে। বিমানচালন সহায়কগুলির মধ্যে রয়েছে একটি ডিএমই এবং এনডিবি। এই বিমানবন্দরটি ভারতের বিমানবন্দর কর্তৃপক্ষ (এএআই) দ্বারা পরিচালিত হয়। 
রানওয়ের সীমাবদ্ধতার কারণে এই এয়ারপোর্ট থেকে এটিআর ৭২ বিমান মাত্র ৫০ জন যাত্রী ও যাত্রীপিছু ১৫ কেজি মাল সামগ্রী সমেত উঠা নাম করতে পারে।
অ্যালায়েন্স এয়ার কোচি থেকে এটিআর ৪২ বিমান পরিষেবা পরিচালনা করে।
৩০০ কোটি টাকা ব্যয়ে এই রানওয়ে সম্প্রসারণ করা হবে এবং কোনও ভারী মালবাহীর সীমাবদ্ধতা ব্যতীত এটিআর-২৭ এর মত বিমান এখানে চালানো যাবে। এএআই মূলত আগাট্টি এবং প্রতিবেশী বসবাসহীন কালপতি দ্বীপের মধ্যে একটি কংক্রিট স্ল্যাব সেতু নির্মাণের পরিকল্পনা করেছিল যাতে এয়ারবাস এ-৩২০ বা বোয়িং ৭৩৭ বিমান পরিচালনা করার জন্য যথেষ্ট বড় রানওয়ে তৈরি করা যায়। পূর্বে এই পরিকল্পনাটি পরিবেশগত কারণে বাতিল করা হয়েছিল কারণ সেতুটি একটি কচ্ছপের বসতির মধ্য দিয়ে নির্মাণের কথা বলা হয়েছিল এবং কালপতি দ্বীপকে বর্ধিত রানওয়ে দ্বারা করা সংযোগ করার প্রয়োজনে সমান তলে আনার দরকার ছিল। 
ভারতের বিমানবন্দর কর্তৃপক্ষ (এএআই) সমুদ্রের উপরে সমতল থেকে উঁচুতে ১,৫০০ ফুট দীর্ঘ সেতু নির্মাণের মাধ্যমে রানওয়েটি সম্প্রসারণের জন্য পরিবেশগত অনুমোদন পেয়েছে। 
সংশোধিত মহা পরিকল্পনা অনুযায়ী, ১,৫০০ কোটি টাকা খরচে নিম্নলিখিত কাজগুলি করা হবে:
প্রকল্প বাস্তবায়িত হলে তা হবে ভারতের প্রথম সমুদ্র-রানওয়ে বিশিষ্ট প্রথম বিমানবন্দর।
ইয়াচেক গোরালস্কি

ইয়াচেক গোরালস্কি (জন্ম: ২১ সেপ্টেম্বর ১৯৯২) হলেন পোল্যান্ডের একজন পেশাদার ফুটবলার, যিনি বেলজীয় প্রথম লীগের ক্লাব পিএফসি লুদোগোরেৎস রাজগার্দ এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
আর্কাদিউশ মিলিক

আর্কাদিউশ "আরেক" মিলিক (; জন্ম: ২৮ ফেব্রুয়ারি ১৯৯৪) একজন পেশাদার ফুটবলার, যিনি ইতালীয় ক্লাব ক্লাব এসএসসি নাপোলি এবং পোল্যান্ড জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
কারোল লিনেত্তে

কারোল লিনেত্তে (জন্ম: ২ ফেব্রুয়ারি ১৯৯৫) হলেন পোল্যান্ডের একজন পেশাদার ফুটবলার, যিনি সিরি এ ক্লাব ইউসি সাম্পদোরিয়া এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
জেগশ ক্রিখোভিয়াক

জেগর্জ ক্রিখোভিয়াক (; জন্ম: ২৯ জানুয়ারি ১৯৯০) একজন পেশাদার ফুটবলার, যিনি ফরাসি ক্লাব প্যারিস সেন্ট জার্মেই এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মাঝে মাঝে একজন রক্ষণভাগের খেলোয়াড় হিসেবেও খেলে থাকেন।
ক্রিখোভিয়াক ২০০৮ সালে পোল্যান্ড জাতীয় দলের হয়ে অভিষেক পর থেকে এপর্যন্ত ৪০-এর অধিক ম্যাচ খেলেছেন। তিনি ২০১৬ উয়েফা ইউরোয় পোল্যান্ড দলের একজন সদস্য ছিলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
সেভিয়া
ব্যক্তিগত
বার্তোজ বিয়াওকভোস্কি

বার্তোজ মারেক বিয়াওকভোস্কি (জন্ম: ৬ জুলাই ১৯৮৭), একজন পেশাদার ফুটবলার, যিনি ইংরেজ ক্লাব ইপ্সউইচ টাউন এবং পোল্যান্ড জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
Individual
উকাশ তেওদোর্চেক

উকাশ তেওদোর্চেক ( (জন্ম: ৩ জুন ১৯৯১) একজন পেশাদার ফুটবলার, যিনি বেলজীয় ক্লাব আরএসসি আন্দারলেখট এবং পোল্যান্ড জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
ইয়াকুব বুয়াশ্চেকভোসস্কি

ইয়াকুব "কুবা" বুয়াশ্চেকভোসস্কি (; জন্ম: ১৪ ডিসেম্বর ১৯৮৫) হলেন পোল্যান্ডের একজন পেশাদার ফুটবলার, যিনি জার্মান ক্লাব ভিএফএল উলফসবুর্গ এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি তরুণ বয়সেই উইসলা ক্রাকুভের হয়ে খেলারর মাধ্যমে ফুটবল জগতে পদার্পণ করেন। তিনি ২০০৭ সালে, জার্মান ক্লাব বরুসিয়া ডর্টমুন্ডে যোগদান করেন, যেখানে তিনি তার ক্যারিয়ারের অধিকাংশ অতিবাহিত করেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
স্লুয়াভোমির পেস্কো

স্লুয়াভোমির কনরাদ পেস্কো (; জন্ম: ১৯ ফেব্রুয়ারি ১৯৮৫) হলেন পোল্যান্ডের একজন পেশাদার ফুটবলার, যিনি পোলিশ ক্লাব লেশিয়া দানস্ক এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
বার্তোশ বেরেশিনস্কি

বার্তোশ বেরেশিনস্কি (; জন্ম: ১২ জুলাই ১৯৯২) হলেন একজন পোলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এম্পোলি এবং পোল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
বেরেশিনস্কি ২০১৩ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।
বার্তোশ বেরেশিনস্কি ১৯৯২ সালের ১২ই জুলাই তারিখে পোল্যান্ডের পজনানে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ৪ঠা জুন তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পেয়েছিলেন।
দাভিদ কোভনাৎস্কি

দাভিদ কোভনাৎস্কি (জন্ম: ১৪ মার্চ ১৯৯৭) হলেন পোল্যান্ডের একজন পেশাদার ফুটবলার, যিনি ইতালীয় ক্লাব ইউএস সাম্পদোরিয়া এবং পোল্যান্ড জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
রাফাও কুরজাওয়া

রাফাও কুরজাওয়া (জন্ম: ২৯ জানুয়ারি ১৯৯৩) হলেন পোল্যান্ডের একজন পেশাদার ফুটবলার, যিনি পোলিশ ক্লাব গোরনিক জাবজে এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
উকাশ পিশ্চেক

উকাশ পিশ্চেক (; জন্ম: ৩ জুন ১৯৮৫) হলেন পোল্যান্ডের একজন পেশাদার ফুটবলার, যিনি বুন্দেসলিগার ক্লাব বরুসিয়া ডর্টমুন্ড এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৭ সালে আন্তর্জাতিক পর্যায়ে অভিষেকের পর থেকে এপর্যন্ত পোল্যান্ড জাতীয় দলের হয়ে তিনি ৫০-এর অধিক ম্যাচ খেলেছেন এবং ৩ বার উয়েফা ইউরোপীয় চ্যাম্পিয়নশিপে পোল্যান্ড দলের প্রতিনিধিত্ব করেছেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
পিশ্চেক বিয়েলস্কোর চেকোভিসে-জিয়েদজিসে জন্মগ্রহণ করেছেন, এবং গোসজাওকোভিসে-দ্রোজে তার শৈশব অতিবাহিত করেছেন। তার বাবা, স্থানীয় একটি ফুটবল ক্লাবের কোচ ছিলেন। তিনি সিদ্ধান্ত নেন যে তার পুত্রকে একদিন তিনি তার ট্রেইনিং সেন্টারে নিয়ে আসবেন। পিশ্চেক মাত্র ৭–৮ বছর বয়সে সেখানে উপস্থিতি হন। তার দুই ভাই মারেক এবং এডামও ফুটবলের সাথে জড়িত।
২০০৯ সালের জুন মাসে, পিশ্চেক তার বাগদত্তক এভা ক্রাইজমের সাথে বিবাহ বন্ধনে আবদ্ধ হন। তাদের দুজনের সারা এবং নেল নামে দুটি সন্তান রয়েছে; যারা যথাক্রমে ২০১১ সালের ৩রা মার্চ এবং ২০১৬ সালের ১৫ই ফেব্রুয়ারিতে জন্মগ্রহণ করেছে।
শ্রেণীহীন সমাজ

কার্ল মার্কস তার পুঁজি কিতাবে শ্রেণিহীন সমাজ প্রতিষ্ঠার বর্ণনা দিয়েছেন, যে সমাজে কোনো উচ্চ নীচ ভাব থাকবেনা,সেইটা হবে বৈজ্ঞানিক সমাজ, পুঁজিপতি আর শোষিতের মধ্যে দ্বন্দ্ব হবে। পরিণত হবে এই সমাজ। এই সমাজের বৈশিষ্ট হচ্ছে ক. কোনো শ্ৰেণী থাকবে না। খ. পুঁজিপতির পতন হবে। গ. রাষ্ট্ৰহীন সমাজ ব্যবস্থা। ঘ. শোষণহীন সমাজ।
মার্কসবাদী তত্ত্বের মধ্যে, আদিম সাম্যবাদী সমাজে, আদিম কমিউনিজম শ্রেণিহীন ছিল। প্রত্যেকেরই মৌলিক অর্থে সমষ্টিগতভাবে গোষ্ঠীর একজন সদস্য হিসেবে থাকতেন এবং উৎপাদনের আদিম উপায়ের বিভিন্ন কার্যকরী কার্যসম্পাদনের ক্ষেত্রে সমান ছিলেন, স্তরবিন্যাস করা যাই হোক না কেন। কৃষি পরিবর্তনের সাথে, একটি উদ্বৃত্ত দ্রব্য তৈরির সম্ভাবনা বাড়ায়, যেমন উৎপাদনশীল শক্তির বিকাশের পথে, মানুষের প্রয়োজনীয় চাহিদা পূরণের জন্য প্রয়োজনীয় কিছুর চেয়ে আরো উৎপাদন করা শুরু হয়। মার্কসবাদের মতে, এই প্রক্রিয়া একটি শ্রেণি সমাজের বিকাশের জন্যও পথ তৈরি করেছে, কারণ উদ্বৃত্ত দ্রব্যগুলো শাসক শ্রেণি যারা উৎপাদনের সাথে জড়িত নয় তাদেরকে পুষ্ট করার জন্য ব্যবহার করা গেছে।
এইতো
রবার্ট ডোনাট

ফ্রিডরিখ রবার্ট ডোনাট (ইংরেজি: Friedrich Robert Donat; ১৮ই মার্চ ১৯০৫ - ৯ই জুন ১৯৫৮) ছিলেন একজন ইংরেজ চলচ্চিত্র ও মঞ্চ অভিনেতা। তিনি অ্যালফ্রেড হিচকক পরিচালিত "দ্য থার্টি নাইন স্টেপস্‌" (১৯৩৫) ও "গুডবাই, মিস্টার চিপস্‌" (১৯৩৯) চলচ্চিত্রে অভিনয়ের জন্য সর্বাধিক পরিচিত। দ্বিতীয় চলচ্চিত্রটিতে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। "দ্য এজ অব দ্য ড্রিম প্যালেস" বইয়ে জেফ্রি রিচার্ডস লিখেন ডোনাট ছিলেন "১৯৩০-এর দশকে ব্রিটিশ চলচ্চিত্র শিল্পের একজন অবিসংবাদিত প্রণয়ধর্মী কেন্দ্রীয় অভিনেতা"।
ডোনাট ১৯০৫ সালের ১৮ই মার্চ ম্যানচেস্টারের উদিংটনে জন্মগ্রহণ করেন। তার পিতা আর্নস্ট এমিল ডোনাট ছিলেন প্রুসীয় পোল্যান্ডে জন্মগ্রহণকারী জার্মান বংশোদ্ভূত পুর প্রকৌশলী ও ভাষাবিদ এবং তার মাতা রোজ অ্যালিস ডোনাট (জন্ম: গ্রিন, ১৯৫৫-১৯৬৪)। ডোনাট তার পিতামাতার চার সন্তানের মধ্যে সর্বকনিষ্ঠ। তার পূর্বপুরুষগণ ইংরেজ, পোলীয়, জার্মান ও ফরাসি ছিলেন। ডোনাট ম্যানচেস্টারের সেন্ট্রাল বালক উচ্চ বিদ্যালয়ে পড়াশুনা করেন। তিনি জেমস বের্নার্ডের কাছ থেকে ভাষণ বিষয়ক পাঠ গ্রহণ করেন।
১৯২১ সালে ১৬ বছর বয়সে হেনরি বেইন্টন কোম্পানির হয়ে বার্মিংহামের প্রিন্স অব ওয়েলস থিয়েটারে ডোনাটের মঞ্চনাটকে অভিষেক হয়। তার অভিনীত প্রথম মঞ্চনাটক "জুলিয়াস সিজার", এতে তিনি লুসিয়াস চরিত্রে অভিনয় করেন। ১৯২৪ সালে শেকসপিয়ারীয় অভিনেতা স্যার ফ্রাংক বেনসনের কোম্পানিতে যোগ দেওয়ার পর তার সফলতা আসেন। তিনি এই কোম্পানিতে চার বছর কাজ করেন।
১৯২৯ সালে তিনি এলা অ্যানেস্লি ভইসির (১৯০৩-১৯৯৪) সাথে বিবাহ বন্ধনে আবদ্ধ হন। তাদের তিন সন্তান জন্মগ্রহণ করে। ১৯৪৬ সালে তাদের বিবাহবিচ্ছেদ হয়।
১৯৩০ ও ১৯৩১ সালের দিকে তিনি চলচ্চিত্র শিল্পে "স্ক্রিন টেস্ট" ডোনাট নামে পরিচিত ছিলেন, কারণ তিনি অনেকগুলো ব্যর্থ অডিশন দিয়েছিলেন। এমজিএমের প্রযোজক আরভিং থালবার্গ লন্ডনে এক মঞ্চের "প্রেশাস বেন" মঞ্চনাটকে অভিনয় করাকালীন তাকে নির্বাচন করেন এবং তাকে তার মার্কিন স্টুডিওর "স্মাইলিন' থ্রো" (১৯৩২) চলচ্চিত্রে অভিনয়ের প্রস্তাব দেন। তিনি এই প্রস্তাব প্রত্যাখ্যান করেন। পরবর্তীতে আলেকজান্ডার কর্ডার "মেন অব টুমরো" (১৯৩২) চলচ্চিত্র দিয়ে তার বড় পর্দায় অভিষেক হয়। দীর্ঘ স্ক্রিন টেস্ট ডোনাটের হাসি দিয়ে সমাপ্ত হয়। কর্ডা তার হাসি প্রসঙ্গে বলেন, "এটি আমার জীবনে শুনা সবচেয়ে স্বাভাবিক হাসি ছিল। কি অভিনয়! তাকে দ্রুত চুক্তিবদ্ধ করুন।" পরবর্তীতে তিনি "দ্যাট নাইট ইন লন্ডন" (১৯৩২) ও "ক্যাশ" (১৯৩৩) চলচ্চিত্রে অভিনয় করেন। ডোনাটের প্রথম সফলতা আসে তার চতুর্থ চলচ্চিত্র "দ্য প্রাইভেট লাইফ অব এইটথ হেনরি" (১৯৩৩)-এর মধ্য দিয়ে।
সমুদয়কাঠী ইউনিয়ন

সমুদয়কাঠী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।
সমুদয়কাঠী ইউনিয়নের আয়তন ১০,৪১১ একর। এ ইউনিয়নের পূর্বে কীর্তিপাশা ইউনিয়ন, পশ্চিমে দৈহারী ইউনিয়ন, উত্তরে জলাবাড়ী ইউনিয়ন এবং দক্ষিণে শেখেরহাট ইউনিয়ন ও আমড়াজুড়ি ইউনিয়ন অবস্থিত।
সমুদয়কাঠী ইউনিয়ন নেছারাবাদ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
২০১১ সালের আদমশুমারি অনুযায়ী সমুদয়কাঠী ইউনিয়নের মোট জনসংখ্যা ১৩,৪০০ জন। এর মধ্যে পুরুষ ৬,৫৪৪ জন এবং মহিলা ৬,৮৫৬ জন। মোট পরিবার ৩,৪৪৩টি।
২০১১ সালের আদমশুমারি অনুযায়ী সমুদয়কাঠী ইউনিয়নের সাক্ষরতার হার ৬৫.৮%। এ ইউনিয়নে ১টি কলেজ, ৬টি মাধ্যমিক বিদ্যালয়, ৩টি দাখিল মাদ্রাসা, ২টি জাপানি স্কুল, ২১টি সরকারি প্রাথমিক বিদ্যালয়, ৪টি কিন্ডারগার্টেন ও ২টি হাফিজিয়া মাদ্রাসা রয়েছে।
ব্ল্যাক ফিউরি (চলচ্চিত্র)

ব্ল্যাক ফিউরি () হল মাইকেল কার্টিজ পরিচালিত ১৯৩৫ সালের মার্কিন অপরাধমূলক চলচ্চিত্র। মাইকেল এ. মুসমান্নোর ছোটগল্প "জ্যান ভলকানিক" ও হ্যারি আর. আরভিংয়ের নাটক "বহাংক" অবলম্বনে চলচ্চিত্রটির চিত্রনাট্য রচনা করেছেন আবেম ফিঙ্কেল ও কার্ল এরিকসন। এতে শ্রেষ্ঠাংশে অভিনয় করেছেন পল মুনি, ক্যারেন মর্লি ও উইলিয়াম গার্গান।
চলচ্চিত্রটি ১৯৩৬ সালে ৮ম একাডেমি পুরস্কার আয়োজনে মুনি দাপ্তরিকভাবে শ্রেষ্ঠ অভিনেতার জন্য একাডেমি পুরস্কারে মনোনীত না হলেও লেখনীর ভোটে দ্বিতীয় স্থান অধিকার করেন, যা সে বছরে অনুমিত ছিল।
বলেস্লাও বিরুত

ব্লগারের প্রোফাইল ছবি (১৮ এপ্রিল ১৮৯২ - ১২ মার্চ ১৯৫৬) ছিলেন পোলিশ কমিউনিস্ট নেতা, এনকেভিডি এজেন্ট। যিনি দ্বিতীয় বিশ্বযুদ্ধে নাৎসি বাহিনীর পরাজয়ের পর পোল্যান্ডের প্রেসিডেন্ট হন।
বিরুৎ রুমিতে জন্মগ্রহণ করেন,যা এখন লুবলিনের একটি অংশ।তার বাবা একটি গ্রাম্য শিক্ষক। ১৯১৮ সালে তিনি ওয়ার্সা স্কুল অব ইকোনোমিক্স এ কোর্স নেন। ১৯২৪-৩০ সাল থেকে তিনি কমোস্ট ইন্টারন্যাশনাল স্কুলে পড়ার জন্য মস্কো ছিলেন।
তিনি ১৮৯৯/১৯০০ সালে লুললিনের পাবলিক স্কুলে পড়াশোনা শুরু করেন। স্কুলটি ছাত্রদের ধর্মীয় ও দেশপ্রেমের ওপর প্রধানত মনোযোগ আকর্ষণ করেছিল। একই সময়ে তিনি গির্জার সাথে ঘনিষ্ঠভাবে জড়িত ছিলেন, এবং তার বাবা-মেরা তাকে সেমিনারিতে পাঠাতে চেয়েছিল। ১৯০৫ সালে তিনি রুশভাষা বিরোধী প্রতিবাদে অংশ নেওয়ার জন্য স্কুলে থেকে অপসারণ করা হয়েছিলেন।
১৯৩০-৩১ সালে, তাকে কমনিন্টার অস্ট্রিয়া, চেকোস্লোভাকিয়া এবং বুলগেরিয়া পাঠানো হয়। ১৯৩২ সালে তিনি সোভিয়েত ইউনিয়নের সামরিক গোয়েন্দা সংস্থা জিআরইউ এর এজেন্ট হন এবং পরবর্তীতে পোল্যান্ডে "রাষ্ট্র বিরোধী কার্যকলাপ" এর জন্য ১০ বছরের কারাদণ্ডে দণ্ডিত হন (১৯৩৩-১৯৩৮ এর মধ্যে আটক রাখা হয়)। পোলিশ কমিউনিস্ট পার্টি ১৯৩৮ সালে জোসেফ স্ট্যালিন অবলুপ্ত করেন। বায়ারট গ্রেট পারেজে ধরা পড়া থেকে বেচে যান, যেটার ফলে পোলিশ কমিউনিস্ট পার্টির অনেক নেতাদের মৃত্যুদণ্ড কার্যকর করা হয়েছিল। ১৯৩৮ সালে পোলিশ সরকারের পক্ষ থেকে ক্ষমা করার পর, বায়ারট ওয়ার্সা এ বসতি স্থাপন করেন এবং একজন হিসাবরক্ষণকর্তা হিসেবে কাজ করেন।
১২ মার্চ ১৯৫৬ সালে সোভিয়েত ইউনিয়ন ভ্রমণের সময় মস্কোতে তার রহস্যজনক মৃত্যু ঘটে।
প্রথম ২৪ ঘন্টার মধ্যে সর্বাধিক দেখা অনলাইন ভিডিওের তালিকা

এটি প্রথম ২৪ ঘণ্টার মধ্যে সর্বাধিক দেখা অনলাইন ভিডিওসমূহের তালিকা, যেখানে বিশ্বব্যাপী মুক্তি পাওয়ার ২৪ ঘণ্টার মধ্যে সর্বাধিক দেখা হয়েছে। এই তালিকাতে চলচ্চিত্রের ট্রেইলারসমূহ অন্তর্ভুক্ত করা হয়নি।
 দ্বারা মিউজিক ভিডিও নয় এমন ভিডিও নির্দেশ করা হয়েছে।
বিগ বস ১

বিগ বস ১ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের প্রথম মৌসুম ছিল। এন্ডেমল শাইন ইন্ডিয়া দ্বারা প্রযোজিত এই মৌসুমটি ২০০৬ সালের ৩রা নভেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৮৫ দিনের যাত্রা শেষে ২০০৭ সালের ২৬শে জানুয়ারি তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল সনি এন্টারটেইনমেন্ট টেলিভিশনে সম্প্রচারিত হয়েছে। ভারতীয় অভিনেতা আরশাদ ওয়ার্সী এই মৌসুমের উপস্থাপনা করেছেন।
১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা রাহুল রায় জয়লাভ করেছেন, অন্যদিকে ক্যারল গ্রাসিয়াস প্রথম রানার-আপ হয়েছেন। এছাড়াও রবি কিষাণ, রাখি সাওয়ান্ত এবং অমিত সাধ ফাইনালে পৌঁছেছিলেন।
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান "বিগ ব্রাদারের" আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।
এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।
স্কারফেস (১৯৩২-এর চলচ্চিত্র)

স্কারফেস ( ১৯৩২ সালে মুক্তিপ্রাপ্ত মার্কিন গ্যাংস্টার চলচ্চিত্র। এটি যৌথভাবে প্রযোজনা করেন হাওয়ার্ড হিউজ ও হাওয়ার্ড হক্‌স এবং পরিচালনা করেন হাওয়ার্ড হক্‌স। আর্মিটেজ ট্রেইলের ১৯২৯ সালের "একই নামের" উপন্যাস অবলম্বনে এটি চলচ্চিত্রের উপযোগ করেন বেন হেচ এবং চিত্রনাট্য রচনা করেন ডব্লিউ. আর. বার্নেট, জন লি মাহিন ও সেটন আই. মিলার। ছবিতে শ্রেষ্ঠাংশে অভিনয় করেন পল মুনি, যাকে আন্টোনিও "টনি" কামন্তে নামক এক গ্যাংস্টার চরিত্রে দেখা যায়। এছাড়া অন্যান্য ভূমিকায় কামোন্তের বোন চরিত্রে অ্যান ডভোরাক এবং ক্যারেন মর্লি, অসগুড পার্কিন্স, জর্জ র‍্যাফ্‌ট ও বরিস কারলভ অভিনয় করেন।
১৯৯৪ সালে লাইব্রেরি অব কংগ্রেস "স্কারফেস" চলচ্চিত্রটিকে জাতীয় চলচ্চিত্র রেজিস্ট্রিতে যুক্ত করে। ২০০৮ সালে আমেরিকান ফিল্ম ইনস্টিটিউট তাদের "দশ সেরা দশ" তালিকার গ্যাংস্টার চলচ্চিত্র ধরনের ষষ্ঠ সেরা চলচ্চিত্রের স্থান প্রদান করে। এই চলচ্চিত্র অবলম্বনে ব্রায়ান ডি পালমা ১৯৮৩ সালে "একই নামের" চলচ্চিত্র নির্মাণ করেন, যাতে প্রধান চরিত্রে অভিনয় করেন আল পাচিনো।
স্কারফেস (১৯৮৩-এর চলচ্চিত্র)

স্কারফেস () ১৯৮৩ সালে মুক্তিপ্রাপ্ত মার্কিন অপরাধ নাট্য চলচ্চিত্র। অলিভার স্টোনের চিত্রনাট্যে চলচ্চিত্রটি পরিচালনা করেন ব্রায়ান দে পালমা। এটি হাওয়ার্ড হক্‌সের ১৯৩২ সালের "একই নামের" চলচ্চিত্রের পুনর্নির্মাণ। এতে প্রধান চরিত্রে অভিনয় করেন আল পাচিনো, যাকে কিউবীয় শরণার্থী টনি মন্তানা চরিত্রে দেখা যায়। অন্যান্য চরিত্রে অভিনয় করেন মিশেল ফাইফার, স্টিভেন বয়ার, রবার্ট লজ্জিয়া, এফ. মারে আব্রাহাম, ও ম্যারি এলিজাবেথ মাস্ট্র্যান্টনিও।
১৯৮৩ সালের ৯ই ডিসেম্বর মুক্তির পর চলচ্চিত্রটি ৪৪ মিলিয়ন মার্কিন ডলার আয় করে বক্স অফিসে সফলতা অর্জন করে। অতিরিক্ত দাঙ্গা ও মাদক ব্যবহার প্রদর্শনের জন্য শুরুর দিকে ছবিটির সমালোচনামূলক প্রতিক্রিয়া নেতিবাচক ছিল।
স্কারফেস (উপন্যাস)

স্কারফেস হল মার্কিন লেখক আর্মিটেজ ট্রেইল রচিত ইংরেজি ভাষার উপন্যাস। এটি ১৯২৯ সালে রচিত হয় এবং ১৯৩০ সালে প্রকাশিত হয়। এই উপন্যাস অবলম্বনে ১৯৩২ সালে "একই নামের" চলচ্চিত্র নির্মিত হয়। ১৯৩০ সালে মাত্র ২৮ বছর বয়সে লেখক ট্রেইল মৃত্যুবরণ করেন।
এই বইয়ের গল্প গ্যাংস্টার আল কাপোনের জীবনী হতে অনুপ্রাণিত, যার ডাকনাম ছিল "স্কারফেস"। গল্পে টনি স্কারফেস কামোন্তে আল স্প্রিংগোলার অপরাধীদের নেতা হওয়ার পর শিকাগোর অবৈধ মাদক ব্যবসায়ে কর্তৃত্ব স্থাপন করতে চান। তিনি তার ভাইয়ের গুলিতে মারা যান, যিনি প্রথম বিশ্বযুদ্ধকালীন পরিবার থেকে আলাদা হয়ে গিয়েছিলেন।
"স্কারফেস" হল হাওয়ার্ড হিউজ ও হাওয়ার্ড হক্‌সের যৌথ প্রযোজনায় এবং হাওয়ার্ড হক্‌সের পরিচালনায় ১৯৩২ সালের মার্কিন গ্যাংস্টারধর্মী চলচ্চিত্র। আর্মিটেজ ট্রেইলের এই উপন্যাস অবলম্বনে এটি চলচ্চিত্রের উপযোগ করেন বেন হেচ এবং চিত্রনাট্য রচনা করেন ডব্লিউ. আর. বার্নেট, জন লি মাহিন ও সেটন আই. মিলার। ছবিতে শ্রেষ্ঠাংশে অভিনয় করেন পল মুনি, যাকে আন্টোনিও "টনি" কামন্তে নামক এক গ্যাংস্টার চরিত্রে দেখা যায়। এছাড়া অন্যান্য ভূমিকায় কামোন্তের বোন চরিত্রে অ্যান ডভোরাক এবং ক্যারেন মর্লি, অসগুড পার্কিন্স, জর্জ র‍্যাফ্‌ট ও বরিস কারলভ অভিনয় করেন।
"স্কারফেস" হল অলিভার স্টোন রচিত ও ব্রায়ান দে পালমা পরিচালিত ১৯৮৩ সালে মুক্তিপ্রাপ্ত মার্কিন অপরাধ নাট্য চলচ্চিত্র। মূল উপন্যাসের উপযোগকরণ না করে বরং এটি হাওয়ার্ড হক্‌সের ১৯৩২ সালের "স্কারফেস" চলচ্চিত্রের পুনর্নির্মাণ হিসেবে নির্মিত হয়েছে। এতে প্রধান চরিত্রে অভিনয় করেন আল পাচিনো, যাকে কিউবীয় শরণার্থী টনি মন্তানা চরিত্রে দেখা যায়। অন্যান্য চরিত্রে অভিনয় করেন মিশেল ফাইফার, স্টিভেন বয়ার, রবার্ট লজ্জিয়া, এফ. মারে আব্রাহাম, ও ম্যারি এলিজাবেথ মাস্ট্র্যান্টনিও।
আলেকজান্ডার গ্রিশ্চুক

আলেকজান্ডার ইগ্রোভিচ গ্রিশ্চুক (; জন্ম ৩১ আক্টোবর ১৯৮৩) একজন প্রখ্যাত দাবারু, গ্রান্ডমাস্টার। ২০০৯ সালে তিনি রুশ চ্যাম্পিয়শিপ অর্জন করেন। ২০০৬, ২০১২ ও ২০১৫ সালে তিনি ওয়ার্ল্ড ব্লিট্‌জ চ্যাম্পিয়ন জয়ী। তিনি "সাশা" নামেও পরিচিত।
এই পর্যন্ত তিনি ৪ বার (২০০৭,২০১১,২০১৩ ও ২০১৮) ক্যান্ডিডেট টুর্নামেন্টে অংশগ্রহণ করেছেন। ২০০০ সালে তিনি ওয়ার্ল্ড ফিদে চ্যাম্পিয়শিপে সেমিফাইনাল পর্যন্ত খেলেছেন। দাবা অলিম্পিয়ার্ড-এ তিনি এই পর্যন্ত ২ টি দলীয় স্বর্ণ, ৩ টি দলীয় রৌপ্য, ১ টি দলীয় তাম্র এবং ১ টি একক তাম্র পদক লাভ করেছেন। তাছাড়া তিনি ওয়ার্ল্ড টিম চেস চ্যাম্পিয়শিপ-এ ৩ টি দলীয় স্বর্ণ, ১ টি দলীয় রৌপ্য, ১ একক স্বর্ণ, ২ টি একক রৌপ্য এবং ১ টি একক তাম্র অর্জন করেছেন।
হরিণঘাটা বিধানসভা কেন্দ্র

হরিণঘাটা (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। ২০১১ সালে এই কেন্দ্রটি এসসি এর জন্য সংরক্ষিত হয়। এর আগে ২০০৬ সাল পর্যন্ত উন্মুক্ত আসন ছিল। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৩ নং হরিণঘাটা (এসসি) বিধানসভা কেন্দ্রটি হরিণঘাটা সমষ্টি উন্নয়ন ব্লক এবং দেউলী এবং হরিণঘাটা গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
হরিণঘাটা (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি নবদ্বীপ লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের নিলিমা নাগ (মল্লিক) তার নিকটবর্তী প্রতিদ্বন্দ্বী সিপিআই (এম) -এর ডা. বিশ্বজিৎ পালকে পরাজিত করেন।
২০০৬ এবং ২০০১ সালের বিধানসভা নির্বাচনে, সিপিআই (এম) -এর বঙ্কিমচন্দ্র ঘোষ হরিণঘাটা কেন্দ্র থেকে জয়ী হন নিকটতম তার প্রতিদ্বন্দ্বী তৃণমূল কংগ্রেসের দীপক বসু ও শরদিন্দু বিশ্বাস উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
১৯৯৬ সালে, সিপিআই (এম) -এর মিলি হীরা কংগ্রেসের রত্ন ঘোষকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে, সিপিআই (এম) -এর ননীগোপাল মালাকার কংগ্রেসের প্রতাপ রায়কে, কংগ্রেসের দিলীপ রায়কে, আইসিএসের ফণীভূষণ দাসকে এবং কংগ্রেসের মানস কুমার গাঙ্গুলিকে পরাজিত করেন।
সিপিআই'র শান্তি কুমার ভট্টাচার্য ১৯৭২ সালে জয়ী হন। ১৯৭১ সালে সিপিআই'র ননীগোপাল মালাকর জয়ী হন। ১৯৬৯ এবং ১৯৬৭ সালে নির্দলের মহম্মদ করিম বকশ জয়ী হন। কংগ্রেসের নরেন্দ্রনাথ সরকার ১৯৬২ সালে জয়ী হন। ১৯৫৭ সালে হরিণঘাটা একটি যৌথ আসন ছিল তার মধ্যে একটি আসন (এসসি) এর জন্য সংরক্ষিত ছিল। ১৯৫৭ সালে কংগ্রেসের সমরজিৎ বন্দ্যোপাধ্যায় এবং প্রমথরঞ্জন ঠাকুর জয়ী হন। ১৯৫১ সালে হরিণঘাটা কেন্দ্রটি ছিল না।
কদম রসুল মসজিদ

কদম রসুল মসজিদ ভারতের মালদহ জেলার গৌড়তে অবস্থিত একটি মসজিদ।
চতুষ্কোণ এক গম্বুজ বিশিষ্ট মসজিদটি ১৫৩০-১৫৩১ সালে সুলতান নসরত শাহের দ্বারা নির্মিত হয়। এটির প্রস্তরের উপর হজরত মুহাম্মদের পদচিহ্ন স্থাপিত ছিল। বর্তমানে যা মহদিপুরে খাদেমের নিকট সংরক্ষিত রয়েছে।
এমটিভি স্প্লিটসভিলা

এমটিভি স্প্লিটসভিলা হলো একটি ভারতীয় আপাতবাস্তব টেলিভিশন অনুষ্ঠান, যেটি এমটিভি ইন্ডিয়ায় সম্প্রচারিত হয়। এই অনুষ্ঠানটির বর্তমান উপস্থাপক হলেন রণবিজয় সিং এবং সানি লিওন। এই অনুষ্ঠানটি টেলিভিশনে সম্প্রচারের পাশাপাশি অনলাইন মাধ্যম ভুটেও সম্প্রচার করা হয়।
এই অনুষ্ঠানটি অনেকাংশে আমেরিকান ডেটিং আপাতবাস্তব টেলিভিশন অনুষ্ঠান "ফ্ল্যাভার অফ লাভের" সাথে মিল রেখে নির্মিত।
এই আপাতবাস্তব টেলিভিশন অনুষ্ঠানটি তরুণ ছেলে এবং মেয়েদেরকে ঘিরে নির্মিত যেখানে তারা "স্প্লিটসভিলা"য় একটি স্থান নিশ্চিত করার জন্য লড়াই করে। এটি হচ্ছে "প্রেমের জন্য খোঁজা" বিষয়ক একটি অনুষ্ঠান, যেখানে ছেলেরা এবং মেয়েরা প্রতিযোগিতায় টিকে থাকার জন্য বিভিন্ন কর্মে অংশগ্রহণ করে এবং তাদের সত্যিকারের সঙ্গী খুঁজে পাওয়ার জন্য প্রতিযোগীদের সাথে মেলামেশা করে। সর্বশেষে একটি ছেলে এবং একটি মেয়ে এক জুটি হিসেবে স্প্লিটসভিলার মুকুট জয়লাভ করে বিজয়ী নির্ধারিত হয়। এই অনুষ্ঠানের রাজা এবং রাণীর একটি বিশেষ অধিকার থাকে, যেটি হচ্ছে "ডাম্পিং ক্ষমতা"।
অখিল ভারতীয় আয়ুর্বিজ্ঞান প্রতিষ্ঠান, দিল্লি

অল ইন্ডিয়া ইনস্টিটিউট অফ মেডিক্যাল সায়েন্সেস, দিল্লি (এআইআইএমএস দিল্লি: অখিল ভারতীয় আয়ুর্বিজ্ঞান সংস্থান, দিল্লি) ভারতের দিল্লিতে অবস্থিত একটি মেডিকেল কলেজ এবং মেডিকেল গবেষণার জন্য সরকারি বিশ্ববিদ্যালয়। "এইমস দিল্লি"র (এআইআইএমএস, দিল্লি) প্রতিষ্ঠিত হয় ১৯৫৬ সালে এবং এটি স্বাস্থ্য ও পরিবার কল্যাণ মন্ত্রণালয়ের অধীনে স্বায়ত্তশাসনের মাধ্যমে পরিচালনা করা হয়।
"এআইআইএমএস দিল্লি" অল ইন্ডিয়া ইনস্টিটিউট অফ মেডিকেল সায়েন্সেস এ্যাক্ট, ১৯৫৬ দ্বারা পরিচালিত হয়। ১৯৫৬ সালে ভারতের প্রধানমন্ত্রী জওহরলাল নেহেরু কলকাতায় এআইআইএমএস প্রতিষ্ঠিত করার প্রাথমিক প্রস্তাব করেন, কিন্তু পশ্চিমবঙ্গের মুখ্যমন্ত্রী বিধান চন্দ্র রায়ের সেই প্রস্তাব প্রতাক্ষ্যান করেন, শেষে এইমস নতুন দিল্লিতে স্থাপিত হয়। ভারতে এই ধরনের চিকিৎসা প্রতিষ্ঠান প্রতিষ্ঠার জন্য ভারতের প্রথম স্বাস্থ্যমন্ত্রী রাজকুমারী অমৃত কৌরয়ের পরিকল্পা ছিল।
এআইআইআইএস দিল্লি ২০১৭ সালে ভারতের মেডিক্যাল কলেজের মধ্যে প্রথম স্থান অধিকার করে, ইন্ডিয়া টুডে, আউটলুক ইন্ডিয়া এবং দ্য উইক প্রত্রিকার সমীক্ষায়।
শার্ল বোয়ায়ে

শার্ল বোয়ায়ে (; ২৮ আগস্ট ১৮৯৯ – ২৬ আগস্ট ১৯৭৪) ছিলেন একজন ফরাসি অভিনেতা। তিনি ১৯২০ সাল থেকে ১৯৭৬ সালের মধ্যে ৮০টি চলচ্চিত্রে অভিনয় করেছেন। নাট্যকলা বিষয়ে পাঠগ্রহণের পর তিনি মঞ্চ কাজ শুরু করেন, কিন্তু তিনি ১৯৩০-এর দশকে মার্কিন চলচ্চিত্রে কাজ করে প্রথম সফলতা অর্জন করেন। তার স্মরণীয় কাজসমূহের মধ্যে রয়েছে, "দ্য গার্ডেন অব আল্লাহ" (১৯৩৬), "আলজিয়ার্স" (১৯৩৮) ও "লাভ অ্যাফেয়ার" (১৯৩৯) এবং রহস্য-থ্রিলারধর্মী "গ্যাসলাইট" (১৯৪৪)। তিনি চারবার শ্রেষ্ঠ অভিনেতা বিভাগে একাডেমি পুরস্কারের এবং একবার সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন অর্জন করেন।
বোয়ায়ে ১৮৯৯ সালের ২৮শে আগস্ট ফিগেয়াকে জন্মগ্রহণ করেন। তার মাতা ওগুস্তিন লুই দ্যুরাঁ এবং পিতা মরিস বোয়ায়ে ছিলেন একজন ব্যবসায়ী। বোয়ায়ে ১১ বছর বয়সে চলচ্চিত্র ও মঞ্চে প্রতি আগ্রহী হয়ে ওঠেন। প্রথম বিশ্বযুদ্ধকালীন তিনি যুদ্ধের সৈনিকদের জন্য স্কেচ কৌতুকাভিনয় পরিবেশন করতেন। তিনি অল্প কিছুদিন সরবনে পড়াশোনা করেন এবং প্যারিস কনজারভেটরিতে অভিনয় বিষয়ে পড়ার জন্য অপেক্ষা করেন। তিনি প্যারিসে তার পড়াশোনা সমাপ্ত করতে যান, কিন্তু সেখানে তিনি মঞ্চ কর্মজীবন শুরুতে মনযোগী হয়ে ওঠেন। ১৯২০ সালে তার স্মরণশক্তির জন্য তিনি একটি মঞ্চনাটকে প্রধান চরিত্রে অপর একজন অভিনেতার স্থলাভিষিক্ত হন এবং মঞ্চনাটকটি তাৎক্ষণিক হিট তকমা লাভ করে।
ম্যাকোলি কুলকিন

ম্যাকোলি কারসন কুলকিন (; জন্ম ২৮ আগস্ট ১৯৮০) হলেন একজন মার্কিন অভিনেতা ও সঙ্গীতজ্ঞ। তিনি শিশুশিল্পী হিসেবে তার অভিনয় কর্মজীবন শুরু করেন। তিনি "হোম অ্যালোন" (১৯৯০) চলচ্চিত্রে কেভিন ম্যাকেলিস্টার চরিত্রে অভিনয় করে বিখ্যাত হয়ে ওঠেন। এই কাজের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
তিনি "মাই গার্ল" (১৯৯১), "হোম অ্যালোন টু: লস্ট ইন নিউ ইয়র্ক" (১৯৯২), "দ্য গুড সন" (১৯৯৩), "দ্য পেজমাস্টার" (১৯৯৪) ও "রিচি রিচ" (১৯৯৪) চলচ্চিত্রে অভিনয় করেন। তার খ্যাতির শীর্ষে থাকাকালীন তাকে শার্লি টেম্পলের পরে অন্যতম সফল শিশুশিল্পী বলে গণ্য করা হয়। ভিএইচওয়ানের ১০০ সেরা শিশু তারকা তালিকায় এবং ই!-এর ৫০ সেরা শিশু তারকা তালিকায় কুলকিন দ্বিতীয় স্থান লাভ করেন।
তিনি ১৯৯৪ সালে অভিনয়ে বিরতি দেন এবং ২০০৩ সালে উইল অ্যান্ড গ্রেস টিভি অনুষ্ঠান ও পার্টি মনস্টার (২০০৩) চলচ্চিত্র দিয়ে অভিনয়ে ফিরে আসেন। ২০০৬ সালে তার আত্মজীবনীমূলক বই "জুনিয়র" প্রকাশিত হয়। ২০১৩ থেকে ২০১৬ সাল পর্যন্ত তিনি হাস্যরসাত্মক রক সঙ্গীতদল দ্য পিৎজা আন্ডারগ্রাউন্ডের সদস্য ছিলেন এবং প্রধান কণ্ঠশিল্পীর দায়িত্ব পালন করেন। ২০১৮ সালে কুলকিন বিদ্রূপাত্মক ওয়েবসাইট ও পডকাস্ট বানি ইয়ার্সের প্রকাশক ও প্রধান নির্বাহী কর্মকর্তা হন।
ম্যাকোলি কারসন কুলকিন ১৯৮০ সালের ২৬শে আগস্ট নিউ ইয়র্ক সিটির ম্যানহাটন বরায় জন্মগ্রহণ করেন। তার পিতা ক্রিস্টোফার "কিট" কুলকিন এবং মাতা প্যাট্রিশিয়া ব্রেনট্রাপ। তার পিতা মঞ্চে অভিনয় করতেন এবং মাতা ওয়াইয়োমিংয়ের সানড্যান্সে রোড ট্রাফিক কনট্রোলার হিসেবে কাজ করতেন। কিরান তার পিতামাতার সাত সন্তানের মধ্যে চতুর্থ। তার অন্য ভাইবোনেরা হলেন শেন (জন্ম ১৯৭৬), ডাকোটা (১৯৭৮-২০০৮), কিরান (জন্ম ১৯৮২), কুইন (জন্ম ১৯৮৪), ক্রিশ্চিয়ান (জন্ম ১৯৮৭), ও ররি (জন্ম ১৯৮৯)। তার পিতার পূর্বের সম্পর্ক থেকে তার এক সৎ বোন ছিল, যার নাম জেনিফার অ্যাডামসন (১৯৭০-২০০০)। অভিনেত্রী বনি বেডেলিয়া তার ফুফু। কিরানের পূর্বপুরুষগণ জার্মান, আইরিশ ও নরওয়েজীয় ছিলেন।
কুলকিন তার জীবনের প্রথম নয় বছর তার পরিবারের সাথে ইয়র্কভিলের একটি রেলরোড অ্যাপার্টমেন্টে বসবাস করতেন এবং তার পরিবার তখন আর্থিক অস্বচ্ছলতার মধ্য দিয়ে দিন পাড় করছিলেন। তিনি রোমান ক্যাথলিক ধর্মবিশ্বাস নিয়ে বেড়ে ওঠেন এবং পাঁচ বছর ইয়র্কভিলের সেন্ট জোসেফ্‌স স্কুলে পড়াশোনা করেন। তিনি এরপর প্রফেশনার চিলড্রেন্‌স স্কুলে নাট্যতত্ত্ব, চলচ্চিত্র ও টেলিভিশন নিয়ে অধ্যয়ন করেন।
লভিনিয়া বাজবিউক -মেলিকান

লভিনিয়া বাজবিউক -মেলিকান (, (৩ এপ্রিল ১৯২২ - ৮ নভেম্বর ২০০৫) একজন সোভিয়েত - আর্মেনিয় চিত্রশিল্পী। 
রাশিয়ান একাডেমী অফ আর্টস এর সদস্য, এবং আর্মেনিয়ান এসএসআর পিপলস শিল্পী।
লভিনিয়া বাজবিউক -মেলিকান, শিল্পী, গ্রাফিক ডিজাইনার এবং ভাস্কর আলেকজান্ডার বাজবিউক -মেলিকান-এর পরিবারে ১৯২২ সালে তিবলিসিতে জন্মগ্রহণ করেন। ১৯৩৫ সালে, তিনি প্যারিস টেরেলিয়জিয়ান আর্টিস্টিক কলেজে অধ্যয়নরত ইয়েরেভানে চলে যান। ১৯৫১ সালে, তিনি ভি. সুরিকভ মস্কো আর্টিস্টক ইনস্টিটিউট থেকে স্নাতক হন। পি.করিন- এর স্টুডিওতে তিনি মস্কো "কমসোমোলস্কায়" মেট্রো স্টেশনের জন্য ইনলেড প্যানেল নির্মাণের কাজ করেন।
১৯৬২ থেকে ১৯৬৪ সাল পর্যন্ত তিনি শিল্পীদের শিল্পী ইউনিয়নের বোর্ড অব গভর্নমেন্টের সদস্য ছিলেন, তিনি শিল্পীদের 
দ্বিতীয় অল-ইউনিয়ন কংগ্রেসের প্রতিনিধি ছিলেন।
১৯৮৮ সাল থেকে তিনি রাশিয়ার শিল্প একাডেমীর সংশ্লিষ্ট সদস্য ছিলেন, ১৯৯৭ সাল থেকে - রাশিয়ান ফেডারেশনের সম্মানিত শিল্পকর্মী। ২০০২ সাল থেকে - রাশিয়ান একাডেমি অব আর্টস এর একজন পূর্ণ সদস্য।
তার কাজগুলি আধুনিক আর্ট মিউজিয়াম (ইয়েরেভান), আর্মেনিয়ার ন্যাশনাল গ্যালারী (ইয়েরেভান), আর্মেনিয়া ও রাশিয়ার শিল্পসম্মত তহবিল এবং বিশ্বের বিভিন্ন দেশে বহু ব্যক্তিগত গ্যালারী এবং সংগ্রহগুলিতে রাখা আছে।
লভিনিয়া বাজবিউক -মেলিকান ৮ নভেম্বর, ২০০৫ সালে মারা যান।
১৯৫১ সাল থেকে লভিনিয়া রিপাবলিকান, সবকটি ইউনিয়ন এবং আন্তর্জাতিক প্রদর্শনীগুলির একজন ধারাবাহিক অংশগ্রহণকারী ছিলেন।
উল্টাছড়ি ইউনিয়ন

উল্টাছড়ি বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ১২,৪৫৭জন। এর মধ্যে ৭,০৬৮জন মুসলিম, ৩,২৪৮জন বৌদ্ধ, ২,১০৯জন হিন্দু, ৩২জন খ্রিস্টান ।
পানছড়ি উপজেলার পশ্চিমাংশে উল্টাছড়ি ইউনিয়নের অবস্থান। এ ইউনিয়নের উত্তরে লোগাং ইউনিয়ন; পূর্বে পানছড়ি ইউনিয়ন; দক্ষিণে লতিবান ইউনিয়ন এবং পশ্চিমে মাটিরাঙ্গা উপজেলার বড়নাল ইউনিয়ন, তবলছড়ি ইউনিয়ন ও তাইন্দং ইউনিয়ন অবস্থিত।
উল্টাছড়ি ইউনিয়ন পানছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
পানছড়ি বাজাড় থেকে উল্টাছড়ি পযর্ন্ত ১০:০০ কি.মি
উল্টাছড়ি ইউনিয়নের পূর্ব সীমান্ত দিয়ে প্রবাহিত হচ্ছে চেঙ্গী নদী।
১.পানছড়ি বাজার।
২.লোগাং বাজার।
পানছড়ি অরণ্য কুটির ও ভাবনা কেন্দ্র।
মোঃ আহির উদ্দিন - চেয়ারম্যান
পানছড়ি থানা

পানছড়ি থানা বাংলাদেশের খাগড়াছড়ি জেলার অন্তর্গত পানছড়ি উপজেলার একটি থানা।
১৯৭৬ সালের ১ অক্টোবর পানছড়ি থানা প্রতিষ্ঠিত হয়।
পানছড়ি উপজেলার ৫টি ইউনিয়নের প্রশাসনিক কার্যক্রম পানছড়ি থানার আওতাধীন।